**VÁCI VÁROSFEJLESZTŐ KFT.**

**2600 VÁC, KÖZTÁRSASÁG ÚT 34.**

**AJÁNLATKÉRŐ DOKUMENTUMOK**

**Tűz-és munkavédelmi feladatok ellátása**

**TÁRGYÚ**

**KÖZBESZERZÉSNEK NEM MINŐSÜLŐ VERSENYEZTETÉSI ELJÁRÁSHOZ**

**2024. május**

1. **Ajánlatkérő neve, címe, telefon (e-mail):**

Váci Városfejlesztő Kft.

2600 Vác, Köztársaság út 34.

Telefon: 06-27/510-107

E-mail: [info@vacholding.hu](mailto:info@vacholding.hu)

1. **A versenyeztetési eljárás fajtája:**

Hirdetménnyel induló, tárgyalás nélküli versenyeztetési eljárás. Jelen eljárás a 2015. évi CXLIII. közbeszerzésről szóló törvény (továbbiakban: Kbt.) hatálya alá nem tartozik, tekintettel arra, hogy az eljárás becsült értéke nem éri el a nemzeti értékhatárt.

1. **Az Ajánlatkérő Dokumentumok rendelkezésre bocsátásának módja, határideje, annak beszerzési helye és pénzügyi feltételei:**

Ajánlatkérő az Ajánlatkérő Dokumentumokat *(a továbbiakban: Dokumentáció)* térítésmentesen, egyidejűleg, elektronikus úton bocsátja ajánlattevők rendelkezésére. A Dokumentáció közzétételre kerül a [www.vac.hu](http://www.vac.hu) és a [www.vacholding.hu](http://www.vacholding.hu) honlapokon.

1. **A beszerzés tárgya és részletes leírása:**

Nyertes ajánlattevő feladata: megbízási szerződés keretében a hatályos jogszabályoknak megfelelően a Váci Városfejlesztő Kft. és a vele egységes szabályrendszer alapján működő gazdasági társaságok (Váci Sport Nonprofit Kft., Váci Távhő Kft.) részére tűz- és munkavédelmi feladatok teljes körű ellátása.

**Tűzvédelemi szaktevékenység feladatai**

• A tűzvédelmi szabályzat szakszerű elkészítése, naprakészen tartása.

• A tűzriadó terv szakszerű elkészítése, naprakészen tartása. Az érintetteknél a tűzriadó gyakorlatok évenkénti megszervezése, lebonyolítása.

• A tűzvédelmi oktatás rendjének és tematikájának, tartalmi követelményeinek, személyi, tárgyi és szervezési feltételeinek, időtartamának a kidolgozása, illetve az éves ismétlődő oktatás megtartása. Városfejlesztő Kft. Deákvári fasor telephelyén féléves rendszerességgel, szervezeti egységenként külön-külön, az adott egység sajátosságainak megfelelő tűzvédelmi oktatás megtartása. Új belépő esetén a tűzvédelmi oktatást tematika szerint — a közvetlen munkahelyi vezető végzi, dokumentálja.

• A tűzvédelmi szakvizsgára kötelezett munkakörök, dolgozók továbbképzési kötelezettségének teljesítése, szakvizsgáztatása és nyilvántartásuk vezetése.

• Kidolgozza a létesítmény területén végzendő alkalomszerű tűzveszélyes tevékenység írásos feltételeit, szükség szerint előzetesen véleményezi az engedélyeket.

• A létesítményben keletkezett tűzesetekről tűzkárstatisztikai nyilvántartást vezet.

• A gazdálkodó szervezet szakembereivel részt vesz a létesítmény területén keletkezett tűzesetek körülményeinek feltárásában, segíti a hatóság tűzvizsgálati tevékenységét, a tapasztalatok alapján kezdeményezi a technológia módosítását, a védelem kiegészítését, a tűzvédelmi szabályzat előírásainak pontosítását.

• Kapcsolatot tart azt illetékes, valamint a működési terület szerinti hivatásos és az illetékes tűzvédelmi hatóság munkatársaival.

• Részt vesz a szakmai felügyeletet ellátó szervek, valamint a tűzoltóság által tartott ellenőrzéseken, segíti a munkájukat, felkészíti a létesítményt a tűzvédelmi ellenőrzésre.

• Elkészíti a felügyeleti szerv által meghatározott jelentéseket és adatszolgáltatásokat.

• Kezdeményezi és előkészíti a tűzvédelmi helyzetre kiható tevékenységek bejelentését, úgyszintén a tűzoltás, mentés feltételeiben tervezett vagy bekövetkezett változások bejelentését.

• Beruházások során felkérés esetén figyelemmel kíséri (építmény létesítése, Új technológia stb.) a tűzvédelmi szempontok érvényesítését (tervezőknek adatszolgáltatás, tervegyeztetés, átadás-átvétel stb.)

• A létesítmények tűzvédelmi viszonyainak havi bejárással történő ellenőrzése, így vizsgálva a tűzmegelőzést, és a tűzkárok elhárítása feltételeinek megteremtését, illetve fenntartását. Tapasztalatokat dokumentálva.

• Figyelemmel kíséri a létesítményben elhelyezett tűzoltó technikai eszközök, felszerelések meglétét, üzemképességük fenntartását, az időszakos tűzvédelmi felülvizsgálatok megfelelő időben történő elvégzését, a hiányosságok megszüntetését.

• Tűzvédelmi Szabványossági felülvizsgálatok elvégzésének ellenőrzése, határidejének nyomon követése.

• Villámvédelmi Szabványossági felülvizsgálatok elvégzésének ellenőrzése, határidejének nyomon követése.

• Beépített tűzjelző berendezések felülvizsgálatok elvégzésének ellenőrzése, határidejének nyomon követése, karbantartási napló megfelelő vezetésének ellenőrzése.

• Tűzoltó vízforrás felülvizsgálatok elvégzésének ellenőrzése, határidejének nyomon követése.

• Kézi tűzoltó készülék felülvizsgálatok elvégzésének ellenőrzése, határidejének nyomon követése.

• A létesítmények területén elvégzi a készenlétben tartott tűzoltó készülékek negyedévenkénti üzemeltetői ellenőrzését, észrevételeit a tűzvédelmi előírásoknak megfelelően dokumentálja.

• Tűzvédelmi iratok készítése, nyilvántartások vezetése, a tűzvédelmi iratkezelés.

• Negyedéves rendszerességgel a Városfejlesztő Kft. Deákvári fasor telephelyén működő szervezeti egységek vezetőivel az aktuális és felmerülő tűzvédelmi kérdések, feladatok egyeztetése, megbeszélése.

**Munkavédelmi szaktevékenység feladatai**

• Szükség esetén a Munkavédelmi szabályzat elkészítése, évenkénti felülvizsgálata.

• Munkahelyi Kockázatértékelés szakszerű elkészítése, évenkénti felülvizsgálata.

• Kémiai kockázatértékelés szakszerű elkészítése, évenkénti felülvizsgálata.

• Tevékenységtől függően a Biológiai kockázatértékelés szakszerű elkészítése, évenkénti felülvizsgálata.

• Orvosi vizsgálatok belső rendjének meghatározása. E feladat során együttműködés a foglalkozás- egészségügyi szaktevékenységet ellátó személlyel.

• Egyéni védőeszköz juttatás belső rendjének meghatározása. E feladat során együttműködés a munkáltató vezetőjével, illetve a foglalkozás- egészségügyi szaktevékenységet ellátó személlyel.

• Részvétel a munkahely, egyéni védőeszköz, technológia soron kívüli ellenőrzésében, közvetlen veszély, illetve munkabaleset esetén.

• A munkabalesetek kivizsgálása, illetve a munkabaleseti jegyzőkönyv készítése, meghallgatási jegyzőkönyvek felvétele.

• Munkabalesetek éves nyilvántartásának vezetése.

• A munkavédelmi oktatás rendjének és tematikájának, tartalmi követelményeinek, személyi, tárgyi és szervezési feltételeinek, időtartamának a kidolgozása, illetve az éves ismétlődő oktatás megtartása. Városfejlesztő Kft. Deákvári fasor telephelyén, és a Váci Távhő Nonprofit Közhasznú Kft Vásár u.-i és Zrínyi u.-i telephelyén féléves rendszerességgel, szervezeti egységenként külön-külön, az adott egység sajátosságainak megfelelő munkavédelmi oktatás megtartása. Új belépő esetén a munkavédelmi oktatást tematika szerint — a közvetlen munkahelyi vezető végzi, dokumentálja.

• Segítség nyújtás a munkavédelmi képviselők választásának megszervezésében. A megválasztott munkavédelmi képviselők oktatásának, felkészítésének megtartása.

• Hatósági ellenőrzés során történő kötelezés (iratbemutatás, szóbeli egyeztetés) a megrendelő érdekképviselete.

• Havonta történő munkavédelmi szemlék keretében a hatályos jogszabályokban foglaltak végrehajtásának ellenőrzése, jegyzőkönyv készítése.

• A működési területen felmerült szabálytalanságok észrevételezése a munkáltatónál, munkavállalónál, javaslattétel az esetleges szankciókról, illetve a hiányosságok megszüntetésének, elhárításának módjáról a munkáltató vezetője számára.

• Veszélyesnek minősülő gép-, berendezés üzembe helyezése, üzembe helyezéséhez szükséges előzetes munkavédelmi szempontú felülvizsgálat elkészítése.

• Veszélyesnek minősülő gép-, berendezés biztonságtechnikai felülvizsgálat elvégzésének ellenőrzése, határidejének nyomon követése.

• Emelőgépnek minősülő berendezés biztonságtechnikai felülvizsgálat elvégzésének ellenőrzése, határidejének nyomon követése.

• Segítségnyújtás az elsősegélynyújtó hely szakmai, tárgyi személyi feltételeinek a kialakításában.

• Érintésvédelmi Szabványossági felülvizsgálatok érvényességének követése, segítség elvégeztetésének szervezésében.

• Negyedéves rendszerességgel a Városfejlesztő Kft. Deákvári fasor telephelyén működő szervezeti egységek vezetőivel az aktuális és felmerülő munkavédelmi kérdések, feladatok egyeztetése, megbeszélése.

**Tűzvédelemhez kapcsolódó felülvizsgálatok és beszerzések**

• Tűzoltó készülékek beszerzése

• Tűzoltó készülékek felülvizsgálata

• Tűzcsapok felülvizsgálata (fali, földfeletti)

• Tűzcsap felszerelések beszerzése

• Tűz- és Munkavédelmi táblák feliratok

**Társaságokra vonatkozó adatok:**

* **Váci Városfejlesztő Kft. – telephelyei**

2600 Vác, Köztársaság út 34. (székhely)

2600 Vác, Deákvári fasor 2.

2600 Vác, Mélygarázs, Piactér

Dolgozók száma: 84 fő

* **Váci Sport Nonprofit Kft. – telephelyei**

2600 Vác, Bán Márton utca 3. (székhely)

2600 Vác, Ady Endre sétány 16.

2600 Vác, Stadion utca 2.

Dolgozók száma: 28 fő

* **Váci Távhő Kft. – telephelyei**

2600 Vác Zrinyi u.9 (székhely)

2600 Vác, Vásár u 4.

Dolgozók száma: 26 fő

1. **A szerződés meghatározása:**

Megbízási szerződés

1. **A szerződés időtartama, teljesítés helye:**

Szerződés időtartama: a szerződés hatálybalépésétől számított 24 hónap.

Teljesítés helye: A megbízók székhelyei.

1. **Az ellenszolgáltatás teljesítésének feltételei:**

Finanszírozási mód: utófinanszírozás.

Ajánlatkérő előleget nem biztosít.

Ajánlatkérő a fedezetet részben saját forrásból biztosítja.

Számlázás: Nyertes ajánlattevő havonta jogosult számla benyújtására.

Ajánlatkérő az ellenszolgáltatás összegét, a teljesítésigazolással igazolt szerződésszerű teljesítést követően átutalással fizeti meg a Ptk. 6:130. § (1) rendelkezései alapján 45 napon belül.

Az ajánlat, a számlázás, az elszámolás és a kifizetés pénznem: HUF.

Vonatkozó jogszabályok különösen:

* A Polgári Törvénykönyvről szóló 2013. évi V. törvény;
* Az általános forgalmi adóról szóló 2007. évi CXXVII. törvény.
* A behajtási költségátalányról szóló 2016. évi IX. törvény.

Az ellenszolgáltatás teljesítésének részletes feltételeit a szerződéstervezet tartalmazza.

1. **Szerződést biztosító mellékkötelezettségek:**

Késedelmi kötbér, meghiúsulási kötbér.

A szerződést biztosító mellékkötelezettségek részletes szabályait a szerződéstervezet tartalmazza.

1. **Az ajánlatok bírálati szempontja:**

A legalacsonyabb összegű ellenszolgáltatás, **Nettó havi megbízási díj (Ft/hó).**

A 4. pontban leírt feladatok teljes körű ellátására vonatkozóan munkavédelem és tűzvédelem bontásban tagvállalatonként kérem megadni a havi nettó ellenszolgáltatást az 1. sz. a.) b.) c.) melléklet kitöltésével.

Ajánlattevő az ajánlattételi határidő lejártától kezdve kötve van ajánlatához.

A legalacsonyabb ár értékelési szemponton belül Ajánlatkérő a megajánlott ellenszolgáltatásokat veti össze, és a legalacsonyabb árat tartalmazó érvényes ajánlatot választja ki. Az eljárás nyertese az az ajánlattevő, aki az Ajánlatkérő részére a Dokumentációban meghatározott feltételek alapján, valamint az értékelési szempontok szerint a legkedvezőbb érvényes ajánlatot tette.

Ajánlatkérő felhívja a figyelmet arra, hogy az ellenértéknek (ajánlati árnak) tartalmaznia kell az összes, a teljesítés során a nyertes ajánlattevő részéről felmerülő költséget, továbbá minden járulékos költséget, amely Dokumentációban meghatározott feltételekkel a szerződés szerinti teljesítéséhez szükséges – függetlenül azok formájától és forrásától, pl. vám, különböző díjak és illetékek, utazási, nyomtatási, kommunikációs és szállásköltség, üzemanyagköltség stb. Ajánlatkérő felhívja a figyelmet, hogy az ajánlati ár a szerződés megkötésétől kötött, az csak a szerződésben meghatározott esetek fennállása esetén változhat. Az ajánlatok kidolgozásakor vegyék figyelembe, hogy az ajánlati árnak teljes körűnek kell lennie, vagyis magába kell foglalni minden ajánlattevői kifizetési igényt.

Az ajánlatban szereplő árnak fix árnak kell lennie, vagyis az ajánlattevő semmilyen formában és semmilyen hivatkozással nem tehetnek változó árat tartalmazó ajánlatot.

Az ajánlattevő csak Forintban (HUF) tehet ajánlatot és a szerződéskötés valutaneme is csak ez lehet.

Az ajánlatok csak banki átutalásos fizetési módot tartalmazhatnak, minden egyéb fizetési mód elfogadhatatlan az Ajánlatkérő számára.

Ajánlatkérő nem fogad el irreális vagy nem teljesíthető, vagy nem érvényesíthető megajánlásokat.

**A felolvasó lapon a valamennyi megajánlást pozitív egész számban kell megadniuk az ajánlattevőknek, valamint valamennyi sort be kell árazniuk. Amennyiben ajánlattevő nem áraz be valamennyi sort, abban az esetben a benyújtott ajánlatát Ajánlatkérő érvénytelennek nyilvánítja.**

1. **Annak meghatározása, hogy az ajánlattevő tehet-e többváltozatú (alternatív) ajánlatot, valamint a részajánlattételi lehetőségre vonatkozó előírás:**

Ajánlatkérő tárgyi beszerzési eljárás vonatkozásában nem teszi lehetővé a részekre történő ajánlattételt, és ajánlattevő nem tehet többváltozatú ajánlatot.

1. **Annak meghatározása, hogy Ajánlatkérő hiánypótlási lehetőséget biztosít-e:**

Ajánlatkérő jogosult biztosítani a hiánypótlás lehetőségét az általa kiválasztott ajánlattevő(k) számára. A hiánypótlásra vagy a felvilágosítás nyújtására vonatkozó felszólítást Ajánlatkérő közvetlenül küldi meg az általa kiválasztott ajánlattevő(k) részére, megjelölve a határidőt, továbbá a hiánypótlási felhívásban a pótlandó hiányokat.

A hiányok pótlása csak arra irányulhat, hogy az ajánlat megfeleljen az Ajánlatkérő Dokumentumok és a jogszabályok előírásainak.

A hiánypótlás során az ajánlatban szereplő iratokat módosítani és kiegészíteni is lehet. **Hiánypótlás során az ajánlattevő az értékelési szempontokra tett megajánlásait nem módosíthatja.** Amíg ajánlattevő számára hiánypótlásra vagy felvilágosítás nyújtására határidő van folyamatban, az ajánlattevő pótolhat olyan hiányokat, amelyekre nézve Ajánlatkérő nem hívta fel hiánypótlásra.

Ajánlatkérő jogosult újabb hiánypótlást elrendelni, ha a korábbi hiánypótlási felhívás(ok)ban nem szereplő hiányt észlelt. Ajánlatkérő újabb hiánypótlást rendelhet el, ha a hiánypótlással az ajánlattevő az ajánlatban korábban nem szereplő gazdasági szereplőt von be az eljárásba, és e gazdasági szereplőre tekintettel lenne szükséges az újabb hiánypótlás.

Ajánlatkérő kizárólag csak olyan felvilágosítást kérhet, amely az ajánlat elbírálása érdekében szükséges.

Ajánlatkérő köteles meggyőződni arról, hogy a hiánypótlás vagy a felvilágosítás megadása az ebben a pontban foglaltaknak megfelel. Ha a hiánypótlás, felvilágosítás megadását nem, vagy nem az előírt határidőben teljesítették, kizárólag az eredeti ajánlati példányt lehet figyelembe venni az elbírálás során.

1. **Kizáró okok, alkalmassági feltételek:**

A jelen beszerzési eljárásban nem lehet Ajánlattevő, alkalmassági igazolásában résztvevő gazdasági szereplő és alvállalkozó az a személy vagy szervezet, aki:

1. jogerős végzéssel elrendelt végelszámolás alatt áll, vagy ellene csőd-, felszámolási eljárás, vagy egyéb, a megszüntetésére irányuló, jogszabályban meghatározott eljárás van folyamatban;
2. tevékenységét felfüggesztette, vagy akinek tevékenységét felfüggesztették;
3. egy évnél régebben lejárt adó-, vámfizetési vagy társadalombiztosítási járulékfizetési kötelezettségének - a letelepedése szerinti ország vagy az ajánlatkérő székhelye szerinti ország jogszabályai alapján - nem tett eleget, kivéve, ha megfizetésére halasztást kapott;
4. gazdasági, illetve szakmai tevékenységével kapcsolatban jogerős bírósági ítéletben megállapított bűncselekményt követett el, amíg a büntetett előélethez fűződő hátrányok alól nem mentesült; vagy akinek tevékenységét a jogi személlyel szemben alkalmazható büntetőjogi intézkedésekről szóló 2001. évi CIV. törvény 5. §-a (2) bekezdés b), vagy g) pontja alapján a bíróság jogerős ítéletében korlátozta, az eltiltás ideje alatt, vagy ha az ajánlattevő tevékenységét más bíróság hasonló okból és módon jogerősen korlátozta;
5. korábbi - három évnél nem régebben lezárult - beszerzési eljárásban hamis adatot szolgáltatott és ezért az eljárásból kizárták, vagy a hamis adat szolgáltatását jogerősen megállapították, a jogerősen megállapított időtartam végéig.
6. nem minősül a nemzeti vagyonról szóló 2011. évi CXCVI. törvény 3. § (1) bekezdés 1. pontja **szerinti átlátható szervezetnek.**

Ajánlatkérő az elektronikusan elérhető közhiteles adatbázisokat ellenőrzi, hogy ajánlattevő és alvállalkozó nem áll az előírt kizáró okok hatálya alatt.

Amennyiben ajánlattevő nem szerepel a NAV köztartozásmentes adatbázisában, abban az esetben köteles benyújtani a Nemzeti Adó és Vámhatóság által kiállított nullásigazolást, vagy KOMA igazolást.

Alkalmatlan Ajánlattevő a szerződés teljesítésére, ha:

1.) nem rendelkezik legalább 1 fő tűzvédelmi feladatok ellátására jogosult szakemberrel;

2.) nem rendelkezik legalább 1 fő munkavédelmi feladatok ellátására jogosult szakemberrel;

3.) nem rendelkezik legalább 1 fő tűzoltó készülékek felvizsgálati feladatok ellátására jogosult szakemberrel;

4.) nem rendelkezik legalább 1 fő tűzoltó vízforrások felvizsgálati feladatok ellátására jogosult szakemberrel.

Szakemberek közötti átfedés megengedett, Ajánlatkérő felhívja ajánlattevő figyelmét, hogy a szakemberek Magyar Könyvvizsgálói Kamaránál fennálló tagságát az online elérhető nyilvántartásból ellenőrzi.

Igazolási módok:

1.) – 4.) Ajánlattevő az ajánlatában köteles benyújtani az alkalmassági követelménynek való megfelelés igazolására a feladat elvégzésében résztvevő szakemberek szakmai végzettségét igazoló bizonyítvány egyszerű másolatát

1. **Az ajánlattételi határidő:**

***2024. május 24. 12:00 óra***

Az ajánlatoknak ezen határidőig Ajánlatkérő rendelkezésre kell állnia, a kézbesítésből származó bárminemű késedelem az ajánlattevő felelőssége.

1. **Az ajánlat benyújtásának módja:**

Az ajánlatot 1 pld szkennelt formában kell benyújtani az ajánlattételi határidő lejártáig [seres.csaba@vacholding.hu](mailto:seres.csaba@vacholding.hu), [vasvari.ede@vacholding.hu](mailto:vasvari.ede@vacholding.hu) és [info@vacholding.hu](mailto:info@vacholding.hu) e-mail címekre.

1. **A beszerzési eljárás, valamint az ajánlattétel nyelve:**

A beszerzési eljárás nyelve magyar. Ennek megfelelően az ajánlatot magyar nyelven kell beadni, az eljárás során mindennemű levelezés és szóbeli kapcsolattartás magyar nyelven történik.

Amennyiben bármely, az ajánlathoz csatolt okirat, igazolás, nyilatkozat stb. nem magyar nyelven kerül kiállításra, úgy azt az ajánlattevő magyar nyelvű fordításban is köteles becsatolni. Ajánlatkérő a nem magyar nyelven benyújtott dokumentumok ajánlattevő általi fordítását is elfogadja. A fordítás tartalmának helyességéért az ajánlattevő felel.

1. **Az ajánlatok visszavonása, ajánlati kötöttség**

Az ajánlattevő ajánlatát az ajánlattételi határidő lejártáig írásban vonhatja vissza, valamint hosszabbíthatja meg indokolás nélkül.

Az ajánlati kötöttség időtartama: az ajánlattételi határidő lejártától számított ***30 nap***, melyet ajánlatkérő az ajánlati kötöttség lejártát megelőzően az ajánlattevőnek megküldött írásos értesítés útján meghosszabbíthat.

Az ajánlattételi határidő lejártával az ajánlattevő ajánlati kötöttsége beáll, melynek értelmében ajánlattevőnek – nyertesnek történő minősítése esetén – sincs lehetősége ajánlata, vagy a jelen dokumentáció bármely – akárcsak rész – kérdésének megváltoztatására, hiánypótlás keretében sem, továbbá az ajánlati kötöttség idején belül nem vonhatja vissza ajánlatadó az ajánlatát.

1. **Az eredményhirdetés időpontja:**

Az Ajánlatkérő az Ajánlattevőket a döntése meghozatala napját követő 5 munkanapon belül, írásban értesíti az eljárás eredményéről. Az eljárás eredményéről szóló értesítés: Ajánlatkérő eredményhirdetést nem tart.

1. **A szerződéskötés tervezett időpontja:**

Ajánlatkérő eredményes beszerzési eljárás alapján a szerződést a nyertes ajánlattevővel – közös ajánlattétel esetén a nyertes ajánlattevőkkel – köti meg a beszerzési eljárásban közölt végleges feltételek, szerződéstervezet és ajánlat tartalmának megfelelően.

Az eljárás eredményéről szóló tájékoztató megküldésének napját követő 30 napon belül. Ajánlatkérő rögzíti, hogy a szerződést az ajánlati kötöttség időtartama alatt fogja megkötni, azzal, hogy amennyiben arra az eljárás eredményessége mellett nem lenne lehetőség, jogosult a kötöttség idejét az ajánlattevő írásos értesítése mellett meghosszabbítani.

Ajánlatkérő csak az eljárás nyertesével kötheti meg a szerződést az értesítéstől számított 30 napon belül, vagy – a nyertes visszalépése esetén – az ajánlatok értékelése során a következő legkedvezőbb ajánlatot tevőnek minősített ajánlattevővel, ha őt az eljárásról szóló döntésben megjelölte.

A nyertes ajánlattevő és – az előző bekezdés szerinti esetben – a második legkedvezőbb ajánlatot tett ajánlattevő ajánlati kötöttsége az eljárás eredményéről szóló tájékoztatónak az ajánlattevők részére történt megküldése napjától számított 30 nappal meghosszabbodik.

1. **Egyéb információk:**
2. A beérkező ajánlat semmiféle kötelezettséget nem ró az Ajánlatkérőre. Ajánlatkérő fenntartja magának a jogot, hogy a beérkező ajánlatot visszautasítsa az ok/okok megjelölése nélkül abban az esetben is, ha az ajánlat mindenben megfelel az Ajánlatkérő által kibocsátott Dokumentációnak. Jelen Dokumentáció Ajánlatkérőre semmiféle kötelezettséget nem róhat. Jelen Dokumentáció az ajánlattevő semmifajta igényt nem jogosult alapítani.
3. Ajánlatkérő nem kötelezi el magát a legalacsonyabb ár megajánlást tartalmazó ajánlat elfogadására, vagy az ajánlat készítése során felmerülő bármiféle költség megfizetésére.
4. Ajánlatkérő a Ptk. 6:74. § (2) bekezdése alapján fenntartja a jogot arra, hogy a jelen Dokumentációban foglaltaknak megfelelő, legkedvezőbb ajánlatot benyújtó ajánlattevővel szemben a szerződés megkötését indokolás nélkül bármikor megtagadhassa, a jelen ajánlatkérés szerződéskötési kötelezettséget nem keletkeztet Ajánlatkérő részére.
5. **Az ajánlatnak tartalmaznia kell az Ajánlatkérő Dokumentumokban előírt minden nyilatkozatot, igazolást és más dokumentumokat.**
6. Ajánlatkérő az eljárásban tárgyalást nem kíván tartani.
7. Az ajánlatnak felolvasólapot kell tartalmaznia, amely feltünteti az alábbi adatokat:

* az ajánlattevő nevét, címét (székhelyét, lakóhelyét), adószámát, cégjegyzékszámát, bankszámlaszámát, a kapcsolattartó személy nevét, postacímét telefonszámát, e-mail címét;
* azt a számszerűsíthető adatot, amely az értékelési szempont alapján értékelésre kerül.

1. Az ajánlattevő kifejezett nyilatkozatát a Dokumentáció feltételeire, a szerződés megkötésére és teljesítésére, valamint a kért ellenszolgáltatásra vonatkozóan (*ajánlattételi nyilatkozat)*.
2. Tárgyi eljárásban valamennyi dokumentum egyszerű másolatban is benyújtható.
3. Ajánlattevő részéről tilos a Dokumentáció harmadik félnek történő továbbadása, kivéve a szerződés teljesítésébe bevonni kívánt gazdasági szereplő részére szükséges információk biztosítása, továbbá tilos az ajánlatkérési dokumentáció közzététele és a jelen beszerzési eljáráson kívüli egyéb felhasználása.
4. A beszerzési eljárásban bármely gazdasági szereplő tehet ajánlatot:

* Ha több ajánlattevő közösen nyújt be ajánlatot, akkor a közös ajánlattevők csoportjának képviseletében tett minden nyilatkozatnak egyértelműen tartalmaznia kell a közös ajánlattevők megjelölését. Az Ajánlatkérő a közös ajánlattevőknek szóló értesítését, tájékoztatását, illetve felhívását az ekként megjelölt képviselőnek küldi meg.
* Közös ajánlattétel esetén csatolni kell a közös ajánlattevők által cégszerűen aláírt közös ajánlattevői megállapodást, amely tartalmazza az alábbiakat:
* a közös ajánlatevők nevét;
* azon ajánlattevőt, aki a közös ajánlattevőket az eljárás során kizárólagosan képviseli, illetőleg a közös ajánlattevők nevében hatályos jognyilatkozatot tehet;
* az ajánlat aláírása módjának ismertetését;
* valamennyi közös ajánlattevői tag nyilatkozatát arról, hogy egyetemleges felelősséget vállalnak a beszerzési eljárás eredményeként megkötendő szerződés szerződésszerű teljesítéséhez szükséges munkák megvalósításáért;
* a megállapodásnak az ajánlat benyújtásának napján érvényesnek és hatályosnak kell lennie, valamint hatálya, teljesítése, alkalmazhatósága vagy végrehajthatósága nem függ felfüggesztő (hatályba léptető), illetve bontó feltételtől.

1. Az Ajánlatkérő a Dokumentációt az ajánlattételi határidő lejártáig visszavonhatja (ideértve a Ptk. 6:74. § (2) bekezdését is), annak feltételeit írásban módosíthatja, valamint egyebekben is a szerződéskötésig indokolási kötelezettség nélkül elállhat a beszerzési igényétől. Az ajánlattevő ajánlatát az ajánlati kötöttség beálltáig vonhatja vissza.
2. Az ajánlat érvénytelen, ha:

* azt az ajánlattételi határidő lejárta után nyújtották be;
* az ajánlat lényeges ajánlati elemeket (ajánlati árelem(ek), szerződéses feltételek elfogadása) nem tartalmazza;
* az ajánlattevőt az eljárásból kizárták;
* Ajánlattevő a felolvasó lapon a megajánlását nem pozitív, egész számban adja meg;
* Ajánlattevő a felolvasó lapon nem áraz be valamennyi sort;
* adott esetben hiánypótlást, valamint a felvilágosítást, követően sem felel meg jelen a Dokumentációban, valamint a jogszabályokban meghatározott feltételeknek, ide nem értve az ajánlat Ajánlatkérő által előírt formai követelményeit;

1. Az Ajánlatkérő fenntartja a jogot, hogy az eljárást eredménytelenné nyilvánítsa. Eredménytelen az eljárás, ha

- nem érkezett ajánlat,

- kizárólag érvénytelen ajánlat érkezett,

- valamelyik ajánlattevő az eljárás tisztaságát-, vagy a többi ajánlattevő érdekeit súlyosan sértő cselekménye miatt az Ajánlatkérő az eljárás érvénytelenítéséről dönt.

1. Irányadó idő: A Dokumentációban valamennyi órában megadott határidő magyarországi helyi idő szerint értendő.
2. Irányadó jog: jelen beszerzési eljárás során a Dokumentáció megküldésekor hatályos jogszabályok rendelkezései az irányadók.
3. Az Ajánlatkérő konzultációt, helyszíni bejárást nem tart. Kiegészítő tájékoztatást az érdekelt gazdasági szereplő kérhet, melyeknek legkésőbb az ajánlattételi határidőt megelőző **3. munkanapig kell beérkezniük Ajánlatkérőhöz** (képviseletében eljáróhoz). Ajánlatkérő a határidőben beérkezett kiegészítő tájékoztatást legkésőbb **az ajánlattételi határidő lejárta előtt 2 munkanappal válaszolja meg**. Az esetleges kiegészítő-tájékoztatás kéréseket és az ajánlatot kérjük elektronikus formában benyújtani az alábbi e-mail címek mindegyikére: [seres.csaba@vacholding.hu](mailto:seres.csaba@vacholding.hu), [vasvari.ede@vacholding.hu](mailto:vasvari.ede@vacholding.hu) és [info@vacholding.hu](mailto:info@vacholding.hu).
4. Az ajánlattevő kötelessége, hogy meggyőződjön a Dokumentációban és az Ajánlatkérő által az ellátandó feladatokkal kapcsolatban szolgáltatott valamennyi információ pontosságáról. Az ajánlattevőnek teljes körű ajánlatot kell adnia a feladatok megvalósítására. Az Ajánlatkérő nem fogad el semmiféle kifogást azon az alapon, hogy az ajánlattevő elmulasztotta a Dokumentáció valamely része tartalmának vizsgálatát.
5. Az ajánlattevő ajánlata benyújtásával elismeri, hogy tisztában van a hatályos, valamint az ajánlat megtételekor ismert, a teljesítésre kihatóan hatályossá váló jogszabályokkal, és ajánlatát mind ezek figyelembevételével állítja össze.
6. Ajánlatkérő jelen eljárásban előírja a közreműködő(k) ajánlatban történő feltüntetését, melynek alapján az ajánlatban meg kell jelölni *(5. sz. melléklet)*

* a beszerzésnek azt a részét (részeit), amelynek teljesítéséhez az ajánlattevő közreműködőt kíván igénybe venni,
* az ezen részek tekintetében igénybe venni kívánt és az ajánlat benyújtásakor már ismert közreműködőket;

Kérjük adott esetben a nyilatkozatot nemleges tartalommal csatolni.

Ajánlatkérő közreműködő alatt az alvállalkozót is érti. Közreműködőnek minősül az a gazdasági szereplő, aki (amely) a beszerzési eljárás eredményeként megkötött szerződés teljesítésében az ajánlattevő által bevontan közvetlenül vesz részt, kivéve

* azon gazdasági szereplőt, amely tevékenységét kizárólagos jog alapján végzi,
* a szerződés teljesítéséhez igénybe venni kívánt gyártót, forgalmazót, alkatrész vagy alapanyag eladóját,
* építési beruházás esetén az építőanyag-eladót;

1. Ajánlattevő ajánlata részeként köteles benyújtani az alábbi nyilatkozatokat:

* Átláthatósági nyilatkozat;
* Összeférhetetlenségi és titoktartási nyilatkozat;
* Nemzeti Adó és Vámhatóság által kiállított nullásigazolás, vagy KOMA igazolás (amennyiben ajánlattevő nem szerepel a NAV köztartozásmentes adatbázisában);
* Aláírási címpéldány/Aláírásminta vagy ennek hiányában nyilvántartásba vételre vonatkozó végzés másolata
* A szakemberek végzettségét/képzettségét igazoló dokumentumok egyszerű másolata.
* Közös ajánlattevői megállapodás (közös ajánlattétel esetén).

1. A nyertes ajánlattevő legkésőbb a szerződés megkötésének időpontjában köteles Ajánlatkérőnek a szerződéskötés időpontjában már ismert valamennyi a szerződés teljesítésébe bevonni kívánt közreműködőt bejelenteni, – ha a beszerzési eljárásban az adott közreműködőt még nem nevezte meg. A nyertes ajánlattevő a szerződés teljesítésének időtartama alatt köteles Ajánlatkérőnek minden további, a teljesítésbe bevonni kívánt közreműködőt előzetesen bejelenteni.
2. Az eljárás nyertese: Az eljárás nyertese az az ajánlattevő, aki az Ajánlatkérő által a Dokumentációban meghatározott feltételek alapján, valamint a meghatározott értékelési szempont szerint a legkedvezőbb érvényes ajánlatot tette. Az Ajánlatkérő az eljárás nyertesével köti meg a szerződést, figyelembe véve a 17.) pontjában foglaltakat.
3. **Formai előírások:** Az ajánlatot ajánlattevőnek elektronikus úton kell – a Dokumentációban meghatározott tartalmi és formai követelményeknek megfelelően – elkészítenie és benyújtania:

* az ajánlat oldalszámozása eggyel kezdődjön és oldalanként növekedjen. Elegendő a szöveget, vagy számokat, vagy képe(ke)t tartalmazó oldalakat számozni, az üres oldalakat nem kell, de lehet. A címlapot és hátlapot (ha vannak) nem kell, de lehet számozni. Az ajánlatkérő az ettől kismértékben eltérő számozást (pl. egyes oldalaknál a /A, /B oldalszám) is elfogadja, ha a tartalomjegyzékben az egyes iratok helye egyértelműen azonosítható és az iratok helyére egyértelműen lehet hivatkozni.
* az ajánlatnak az elején tartalomjegyzéket kell tartalmaznia, amely alapján az ajánlatban szereplő dokumentumok oldalszám alapján megtalálhatóak;
* az ajánlatban lévő, minden dokumentumot (nyilatkozatot) a végén alá kell írnia az adott gazdálkodó szervezetnél erre jogosult(ak)nak vagy olyan személynek, vagy személyeknek, aki(k) erre a jogosult személy(ek)től írásos felhatalmazást kaptak;
* az ajánlat minden olyan oldalát, amelyen - az ajánlat beadása előtt - módosítást hajtottak végre, az adott dokumentumot aláíró személy(ek)nek a módosításnál is kézjeggyel kell ellátni;

1. **Adatkezelési tájékoztató**

Az ajánlatban vagy annak mellékletében szerepeltetett kapcsolattartók, szakemberek nevét, címét, e-mail címét, telefonszámát a Váci Városfejlesztő Kft. kizárólag az ajánlattal (nyertes ajánlat esetén a szerződés előkészítésével) kapcsolatosan kapcsolattartás céljából a szükséges lépések megtétele érdekében kezeli. Az adatok a Váci Városfejlesztő Kft. részére való megadásának megfelelő jogalapját az Ajánlattevő és szakembere közötti jogviszonyban az Ajánlattevő köteles biztosítani. Az ajánlattevő az ajánlat beadásának aktusával kijelenti, hogy az adatok átadására megfelelő jogalappal rendelkezik.

1. **Az Ajánlatkérő Dokumentumok publikálásának napja:**

**2024. május 17.**

**AJÁNLOTT IGAZOLÁS- ÉS NYILATKOZATMINTÁK**

**1. számú melléklet**

**TARTALOM- ÉS IRATJEGYZÉK**

**AZ AJÁNLATHOZ CSATOLANDÓ IRATOK VONATKOZÁSÁBAN**

|  |  |
| --- | --- |
|  | Oldalszám |
| Tartalomjegyzék – **1. számú melléklet** |  |
| Felolvasólap – **2. számú melléklet** |  |
| Ajánlattételi nyilatkozat – **3. számú melléklet** |  |
| Nyilatkozat közreműködő (alvállalkozó) igénybevételéről – **4. számú melléklet** |  |
| Átláthatósági nyilatkozat – **5. sz. melléklet** |  |
| Összeférhetetlenségi és titoktartási nyilatkozat – **6. sz. melléklet** |  |
| A szakemberek végzettségét/képzettségét igazoló dokumentumok egyszerű másolata |  |
| Nemzeti Adó és Vámhatóság által kiállított nullásigazolás, vagy KOMA igazolás *(amennyiben ajánlattevő nem szerepel a NAV köztartozásmentes adatbázisában)* |  |
| Aláírási címpéldány/Aláírásminta vagy ennek hiányában nyilvántartásba vételre vonatkozó végzés másolata |  |
| Közös ajánlattevői megállapodás (közös ajánlattétel esetén) |  |
| **AZ AJÁNLATTEVŐ ÁLTAL BECSATOLNI KÍVÁNT DOKUMENTUMOK (ADOTT ESETBEN)** |  |

**2. számú melléklet**

**Felolvasólap**

**Tűz-és munkavédelmi feladatok ellátása**

|  |  |
| --- | --- |
| Ajánlattevő neve: |  |
| Ajánlattevő székhelye: |  |
| Adószáma: |  |
| Cégjegyzékszáma/Nyilvántartási száma: |  |
| Bankszámlaszáma: |  |
| Kapcsolattartó személy neve: |  |
| Kapcsolattartó személy postacíme: |  |
| Kapcsolattartó személy telefonszáma: |  |
| Kapcsolattartó személy e-mail címe: |  |

|  |  |
| --- | --- |
| **Ajánlati ár Váci Városfejlesztő Kft.:** | |
| **Munkavédelem nettó havi megbízási díja (Ft/hó)** | **nettó ……… ,-Ft/hó** |
| **Tűzvédelem nettó havi megbízási díja (Ft/hó)** | **nettó ……… ,-Ft/hó** |

|  |  |
| --- | --- |
| **Ajánlati ár Váci Sport Nonprofit Kft.:** | |
| **Munkavédelem nettó havi megbízási díja (Ft/hó)** | **nettó ……… ,-Ft/hó** |
| **Tűzvédelem nettó havi megbízási díja (Ft/hó)** | **nettó ……… ,-Ft/hó** |

|  |  |
| --- | --- |
| **Ajánlati ár Váci Távhő Kft.:** | |
| **Munkavédelem nettó havi megbízási díja (Ft/hó)** | **nettó ……… ,-Ft/hó** |
| **Tűzvédelem nettó havi megbízási díja (Ft/hó)** | **nettó ……… ,-Ft/hó** |

Keltezés (helység, év, hónap, nap)

|  |
| --- |
| (képviselő aláírása) |

|  |  |  |  |
| --- | --- | --- | --- |
| **TŰZOLTÓ KÉSZÜLÉKEK** | | | |
| **Sorszám** | **Munkálat megnevezése** | **Mennyisége** | **Nettó ár Ft+ÁFA** |
| **1.** | Tűzoltó készülékek „Éves – Alapkarbantartása” ellenőrzési díja | db |  |
| *Az ellenőrzési díj tartalmazza a felhasznált matrica (ellenőrzési jegy, valamint hologram matrica, plomba) árát is! Az ellenőrzési díj mennyiségtől, típustól és töltet tömegtől függetlenül egységes.* | | |
| **2.** | **Tűzoltó készülékek Középkarbantartása (5 és 15. év) javítási díja** | **Mennyisége** | **Nettó ár Ft+ÁFA** |
| Porral oltó (6 kg) tűzoltó készülék | db |  |
| Porral oltó (12 kg) tűzoltó készülék | db |  |
| Habbal oltó (6 lit) tűzoltó készülék | db |  |
| Habbal oltó (9 lit) tűzoltó készülék | db |  |
| **3.** | **Tűzoltó készülékek Teljes körű karbantartása-nyomáspróba (10. év) javítási díja** | **Mennyisége** | **Nettó ár Ft+ÁFA** |
| Porral oltó (6 kg) tűzoltó készülék | db |  |
| Porral oltó (12 kg) tűzoltó készülék | db |  |
| Habbal oltó (6 lit) tűzoltó készülék | db |  |
| Habbal oltó (9 lit) tűzoltó készülék | db |  |
| CO2 oltó (2 kg) tűzoltó készülék | db |  |
| CO2 oltó (5 kg) tűzoltó készülék | db |  |
| **4.** | **Új tűzoltó készülékek értékesítése** | **Mennyisége** | **Nettó ár Ft+ÁFA** |
| Porral oltó (6 kg) tűzoltó készülék | db |  |
| Porral oltó (12 kg) tűzoltó készülék | db |  |
| Habbal oltó (6 lit) tűzoltó készülék | db |  |
| Habbal oltó (9 lit) tűzoltó készülék | db |  |
| CO2 oltó (2 kg) tűzoltó készülék | db |  |
| CO2 oltó (5 kg) tűzoltó készülék | db |  |
| *Rezsióradíj nem kerül felszámításra, valamint nyilvántartási-, ellenőrzési napló vezetésének díja ne kerül felszámításra* | | |
| **Összesen** |  |  | **Ft+ÁFA** |

**Érvényes ajánlattételhez az adott rész minden sorát be kell árazni!**

Keltezés (helység, év, hónap, nap)

|  |
| --- |
| (képviselő aláírása) |

|  |  |  |  |
| --- | --- | --- | --- |
| **TŰZOLTÓ VÍZFORRÁSOK** | | | |
| **Sorszám** | **Munkálat megnevezése** | **Mennyisége** | **Nettó ár Ft+ÁFA** |
| **1.** | Föld alatti tűzcsap és szerelvényeinek „féléves - éves” ellenőrzési díja | db |  |
| Föld feletti tűzcsap és szerelvényeinek „féléves - éves” ellenőrzési díja | db |  |
| Fali tűzcsap és szerelvényeinek „féléves - éves” ellenőrzési díja | db |  |
| *Az ellenőrzési díj tartalmazza a felhasznált matrica (ellenőrzési jegy, plomba) árát, valamint a statikus és dinamikus víznyomásmérést is!* | | |
| Tűzoltó víztározó medence „féléves” ellenőrzési díja | db |  |
| Tűzoltó víztározó medence „5 éves” ellenőrzési, karbantartási díja | db |  |
| 2. | **Tűzcsapszerelvények „5 éves” karbantartási, nyomáspróba díja** | | |
| Tűzoltó nyomástömlő | db |  |
| Állványcső | db |  |
| *Rezsióradíj nem kerül felszámításra, valamint nyilvántartási-, ellenőrzési napló vezetésének díja ne kerül felszámításra* | | |
| **Összesen** |  |  | **Ft+ÁFA** |

**Érvényes ajánlattételhez az adott rész minden sorát be kell árazni!**

Keltezés (helység, év, hónap, nap)

|  |
| --- |
| (képviselő aláírása) |

|  |  |  |  |  |
| --- | --- | --- | --- | --- |
| **Sorszám** | **Megnevezés** | **Mennyiség** | **Mennyiségi egység** | **Nettó ár Ft+ÁFA** |
| 1. | Tűzoltó készülék tartó, 2 kg porral oltóhoz | 1 | db |  |
| 2. | Tűzoltó készülék tartó, 6 kg porral oltóhoz | 1 | db |  |
| 3. | Tűzoltó készülék tartó, 12 kg porral oltóhoz | 1 | db |  |
| 4. | Tűzoltó készülék tartó, 2 kg CO2 oltóhoz | 1 | db |  |
| 5. | Tűzoltó készülék tartó, 5 kg CO2 oltóhoz | 1 | db |  |
| 6. | Tűzoltó készülék tartó fali doboz | 1 | db |  |
| 7. | Tűzoltó készülék jelző tábla utánvilágító | 1 | db |  |
| 8. | Tűzcsap jelző tábla utánvilágító | 1 | db |  |
| 9. | Öntapadós tűzcsap felirat | 1 | db |  |
| 10. | Tűzoltó tömlő B75, 20 méter, szerelt | 1 | db |  |
| 11. | Tűzoltó tömlő C52, 20 méter, szerelt | 1 | db |  |
| 12. | Tűzoltó tömlő D25, 30 méter, szerelt | 1 | db |  |
| 13. | Tűzoltó tömlő E38, 30 méter, szerelt | 1 | db |  |
| 14. | Sugárcső 52 mm | 1 | db |  |
| 15. | Sugárcső 25 mm | 1 | db |  |
| 16. | Sugárcső 38 mm | 1 | db |  |
| 17. | Föld alatti tűzcsapkulcs | 1 | db |  |
| 18. | Földfeletti tűzcsapkulcs | 1 | db |  |
| 19. | Beltéri tűzcsapszekrény | 1 | db |  |
| 20. | Tűzcsap vízhozammérés | 1 | db |  |
| 21. | Áttét kapocs 75-52 | 1 | db |  |
| **Összesen** |  |  |  | **Ft+ÁFA** |

**Érvényes ajánlattételhez az adott rész minden sorát be kell árazni!**

Keltezés (helység, év, hónap, nap)

|  |
| --- |
| (képviselő aláírása) |

**3. számú melléklet**

**Ajánlati nyilatkozat**

Alulírott …………………………………………………………………, mint a(z) ……………….………………….............................................................. (székhely: ………...................................…….......................................) ajánlattevő szervezet képviselője a **Váci Városfejlesztő Kft.**, mint Ajánlatkérő által a „**Tűz-és munkavédelmi feladatok ellátása**” tárgyában kiírt beszerzési eljárás során az alábbi nyilatkozatot teszem:

Nyilatkozom, hogy ajánlatunk az előzőekben meghatározott – általunk az eljárás során megismert – dokumentumokon, információkon alapszik. A dokumentumokat megvizsgáltuk és azt a szerződésteljesítéséhez megfelelőnek találtuk.

A szerződéstervezetben rögzített, a tárgyi feladat ellátásához szükséges kötelezettségeinket maradéktalanul teljesítjük a Felolvasólapon megadott ár alkalmazásával. Nyilatkozunk, hogy ajánlatunkat az ajánlati kötöttség beálltát követően az ajánlattételi felhívásban megjelölt időpontig fenntartjuk.

Nyilatkozom, hogy nyertességünk esetén a jelen dokumentáció mellékletét képező szerződéstervezet megkötését vállaljuk és azt a szerződésben foglalt a feltételekkel teljesítjük.

Keltezés (helység, év, hónap, nap)

|  |
| --- |
| (képviselő aláírása) |

**4. számú melléklet**

**Nyilatkozat közreműködő igénybevételéről**

Alulírott …………………………………………………………………, mint a(z) ……………….………………….............................................................. (székhely: ………...................................…….......................................) ajánlattevő képviselője a **Váci Városfejlesztő Kft.**, mint Ajánlatkérő által a „**Tűz-és munkavédelmi feladatok ellátása**” tárgyában kiírt beszerzési eljárás során az alábbi nyilatkozatot teszem:

A szerződés teljesítése során az alábbi közreműködőket kívánom igénybe venni:[[1]](#footnote-1)

|  |  |
| --- | --- |
| **Közreműködő megnevezése**  **(székhely, adószám)** | **A teljesítés során betöltött szerepük** |
|  |  |
|  |  |

vagy

A szerződés teljesítése során nem kívánok közreműködőket igénybe venni. [[2]](#footnote-2)

Keltezés (helység, év, hónap, nap)

|  |
| --- |
| (képviselő aláírása) |

**5. számú melléklet**

**Nyilatkozat átláthatóságról**

**Az Ajánlattevő törvényes képviselőjeként kinyilatkoztatom, hogy a nemzeti vagyonról szóló 2011. évi CXCVI. törvény 3. § 1. pontja alapján, az Ajánlattevő szervezet átlátható szervezetnek minősül.**

Alulírott ………….. név, mint a ……………. cégnév (székhely: ……………….., adószám: ……………, pénzforgalmi számlaszám: Bank …………….., cégjegyzékszám: ………………, képviseli: ………….. ügyvezető) képviselője nyilatkozom, hogy a …………cég neve olyan jogi személy, amely megfelel a következő feltételeknek:

a) tulajdonosi szerkezete, a pénzmosás és a terrorizmus finanszírozása megelőzéséről és megakadályozásáról szóló törvény szerint meghatározott tényleges tulajdonosa megismerhető,

b) az Európai Unió tagállamában, az Európai Gazdasági Térségről szóló megállapodásban részes államban, a Gazdasági Együttműködési és Fejlesztési Szervezet tagállamában vagy olyan államban rendelkezik adóilletőséggel, amellyel Magyarországnak a kettős adóztatás elkerüléséről szóló egyezménye van,

c) nem minősül a társasági adóról és az osztalékadóról szóló törvény szerint meghatározott ellenőrzött külföldi társaságnak,

d) a gazdálkodó szervezetben közvetlenül vagy közvetetten több mint 25%-os tulajdonnal, befolyással vagy szavazati joggal bíró jogi személy, jogi személyiséggel nem rendelkező gazdálkodó szervezet tekintetében az a), b) és c) alpont szerinti feltételek fennállnak.

Keltezés (helység, év, hónap, nap)

|  |
| --- |
| (képviselő aláírása) |

**6. számú melléklet**

**Nyilatkozat összeférhetetlenségről és titoktartásról**

Alulírott *……………………* (*név*) a *…………………… (cégnév)* (székhely:…)ajánlattevő képviselője nyilatkozom, hogy az általam képviselt társasággal szemben felsorolt összeférhetetlenségi okok nem állnak fenn.

*Összeférhetetlen és nem vehet részt az eljárásban ajánlattevőként:*

*a) az ajánlatkérő által az eljárással vagy annak előkészítésével kapcsolatos tevékenységbe bevont személy vagy szervezet,*

*b) az a szervezet, amelynek*

*ba) vezető tisztségviselőjét vagy felügyelőbizottságának tagját,*

*bb) tulajdonosát,*

*bc) a ba)-bb) pont szerinti személy közös háztartásban élő hozzátartozóját az Ajánlatkérő az eljárással vagy annak előkészítésével kapcsolatos tevékenységbe bevonta,*

*ha közreműködése az eljárásban a verseny tisztaságának sérelmét eredményezheti.*

Egyúttal kijelentem, hogy a **„Tűz-és munkavédelmi feladatok ellátása*”*** tárgyú versenyeztetési eljárás során tudomásomra jutott információkat kizárólag az eljárásban használom fel, és ezeket, valamint a tudomásomra jutott üzleti titkot a vonatkozó jogszabályok alapján megőrzöm.

Keltezés (helység, év, hónap, nap)

|  |
| --- |
| (képviselő aláírása) |

1. Kérjük a megfelelőt aláhúzni [↑](#footnote-ref-1)
2. Kérjük a megfelelőt aláhúzni [↑](#footnote-ref-2)